CELEX: E2014P0017
Language: mt
Date: 2014-07-25 00:00:00
Title: Azzjoni mressqa fil- 25 ta’ Lulju 2014 mill-Awtorità ta’ Sorveljanza tal-EFTA kontra l-Prinċipat tal-Liechtenstein (Kawża E-17/14)

25.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 334/35
            
         Azzjoni mressqa fil-25 ta’ Lulju 2014 mill-Awtorità ta’ Sorveljanza tal-EFTA kontra l-Prinċipat tal-Liechtenstein
   (Kawża E-17/14)
   (2014/C 334/16)
   Fil-25 ta’ Lulju 2014, tressqet azzjoni kontra l-Prinċipat tal-Liechtenstein quddiem il-Qorti tal-EFTA mill-Awtorità ta’ Sorveljanza tal-EFTA, irrappreżentata minn Xavier Lewis u Janne Tysnes Kaasin, li kienu qegħdin jaġixxu ta’ Aġenti tal-Awtorità ta’ Sorveljanza tal-EFTA, f’Rue Belliard 35, 1040 Brussell, il-Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li billi żamm fis-seħħ regoli nazzjonali bħall-Artikolu 63 tal-Att dwar is-Saħħa u d-dispożizzjoni tranżitorja fl-Att dwar ir-revoka tal-Att dwar is-Saħħa, inkluża l-applikabbiltà tal-Artikolu 63 paragrafu 2 tal-Att dwar is-Saħħa f’dawk l-aspetti, li jeħtieġu li “Dentist” awtorizzat għandu jeżerċita l-professjoni tiegħu bħala impjegat, taħt is-superviżjoni diretta, it-tagħlim u r-responsabbiltà ta’ dentist kwalifikat bis-sħiħ, il-Prinċipat tal-Liechtenstein naqas milli jissodisfa l-obbligi tiegħu li jirriżultaw mill-Artikolu 31 tal-Ftehim taż-ŻEE.
            
         
               2.
            
            
               Tordna lill-Prinċipat tal-Liechtenstein biex iħallas l-ispejjeż tal-proċedimenti.
            
         
      L-isfond ġuridiku u fattwali u l-eċċezzjonijiet miġjuba bħala sostenn:
   
               —
            
            
               L-Artikolu 63 tal-Att dwar is-Saħħa tal-Liechtenstein jistipula li “Dentist” jista’ biss jaħdem taħt is-superviżjoni diretta, it-tagħlim u r-responsabbiltà ta’ dentist kwalifikat bis-sħiħ (Zahnarzt).
            
         
               —
            
            
               Id-dritt tal-istabiliment garantit skont l-Artikolu 31 taż-ŻEE jeżiġi li ma jkun hemm l-ebda restrizzjonijiet fuq il-libertà tal-istabiliment, inkluż id-dritt li jibdew u jeżerċitaw attivitajiet bħala persuni li jaħdmu għal rashom.
            
         
               —
            
            
               L-Awtorità ta’ Sorveljanza tal-EFTA tiddikjara li l-Liechtenstein naqas milli jwettaq l-obbligi tiegħu skont l-Artikolu 31 taż-ŻEE. Fil-fehma tagħha, l-Artikolu 63 tal-Att dwar is-Saħħa u d-dispożizzjonijiet tranżitorji fl-Att dwar ir-revoka tal-Att dwar is-Saħħa, inkluża l-applikabbiltà tal-Artikolu 63 paragrafu 2 tal-Att dwar is-Saħħa f’dawk l-aspetti, jammonta għal restrizzjoni skont l-Artikolu 31 taż-ŻEE.
            
         
               —
            
            
               Il-gvern tal-Liechtenstein isostni li l-għan tal-Artikolu 63 tal-Att dwar is-Saħħa huwa li jiżgura l-protezzjoni tas-saħħa pubblika.
            
         
               —
            
            
               L-Awtorità ta’ Sorveljanza tal-EFTA ssostni li dan imur lil hinn minn dak li hu meħtieġ biex jinkiseb il-ħarsien tas-saħħa pubblika li “Dentist” imħarreġ u kwalifikat bis-sħiħ, li jixtieq jeżerċita l-attività professjonali tiegħu f’konformità mad-diploma miksuba tiegħu, għandu jiġi impjegat minn dentist fil-Liechtenstein.